seungwon929/Th-miracl huggingface dataset:
หยาง (สตรีทไฟท์เตอร์)

หยาง (; ) เป็นตัวละครจากเกม"สตรีทไฟท์เตอร์" ปรากฏตัวครั้งแรกใน"สตรีทไฟท์เตอร์ III" ซึ่งใช้วิชามวยเคมโปผสานวิชาหมัดแปดปรมัตถ์จากฮ่องกง ซึ่งมีทรงผมแบบเดียวกันกับโทรวา บาร์ตัน ที่เป็นตัวละครจาก"กันดั้มวิง" เนื้อหาในเกมมีการระบุว่าหยางเป็นผู้ที่ชอบชอบเล่นโรลเลอร์เบลด ส่วนพี่ชายฝาแฝดของเขาที่มีชื่อว่าหยุนนั้นชอบเล่นสเก็ตบอร์ด

ผู้ให้เสียงพากย์หยางคือ โคจิ โทเบะ ในภาคนิวเจเนอเรชั่นกับภาคเซคันด์อิมแพ็ค และมาซากาสึ ซูซูกิ ในภาคเธิร์ดสไตรค์ นอกจากนี้ หยางยังได้ปรากฏตัวใน"ซูเปอร์สตรีทไฟท์เตอร์ IV: อาเขดอิดิชัน"

สองพี่น้องตระกูลลีเป็นญาติกับ ลี ซึ่งเป็นลุงของเขาที่หายสาบสูญไปในการแข่งขัน เวิลด์วอริเออร์ครั้งที่หนึ่ง ไม่มีใครทราบแน่ชัดถึงที่อยู่ปัจจุบันของเขา ทราบเพียงแต่ว่าลุงของพวกเขาได้ร้องขอให้เก็นได้ทำการฝึกวิชาให้แก่พวกเขา หยางได้เข้าร่วมการแข่งขันพร้อมกับหยุน ซึ่งเป็นพี่ชายฝาแฝดของเขาในรายการเวิลด์วอริเออร์ เพื่อแสดงความสามารถของเขาให้โลกได้ประจักษ์
แม้ว่าหยางจะไม่ได้ปรากฏตัวอย่างเป็นทางการในสตรีทไฟท์เตอร์ซีโร่ 3 แต่เขากับหยางซึ่งเป็นพี่ชายฝาแฝดได้ออกค้นหานักแสดงระดับตำนานที่มีชื่อว่าเฟยหลงไปทั่วโลก ด้วยความหวังที่พวกเขาจะเป็นดาราภาพยนตร์ที่มีชื่อเสียงบ้าง แล้วเขาก็ได้มาพบกับดี เจย์ ผู้ซึ่งมีความเป็นไปได้ที่จะชี้นำเบาะแสสู่เฟยหลง โดยหยุนได้ทำการต่อสู้กับดีเจย์และได้รับชัยชนะ หยุนได้ทราบถึงข่าวลือเกี่ยวกับเฟยหลงว่าทำงานให้กับชาโดลู แต่ดีเจย์ได้ยืนยันว่าข่าวลือดังกล่าวเป็นเท็จ และยังบอกด้วยว่าเฟยหลงไม่ได้เป็นคนเลว จากการช่วยเหลือของดีเจย์ทำให้พวกเขาได้พบกับเฟยหลงแล้วพวกเขาก็ได้ต่อสู้กันเพื่อล้วงเอาความจริงออกมา ภายหลังจากที่สองพี่น้องตระกูลลีได้รับชัยชนะแล้ว เฟยหลงได้บอกแก่หยุนและหยางว่าเขาเพียงแค่ลักลอบเข้าไปสืบเบาะแสของผู้นำขององค์การที่มีชื่อว่าเวก้า สองพี่น้องตระกูลลีจึงตัดสินใจที่จะช่วยเหลือเฟยหลงปกป้องโลกไม่ให้ตกอยู่ใต้อำนาจของชาโดลู แต่น่าเสียดายที่ทั้งพี่น้องตระกูลลีรวมถึงเฟยหลงถุกจับกุมตัวโดยชาโดลู แต่ถึงกระนั้นพวกเขาก็สามารถหลบหนีออกมาได้ และเริ่มปฏิบัติหน้าที่ของพวกเขาในทันที เฟยหลงให้หยุนจัดการในส่วนที่เกี่ยวข้องกับกลุ่มหญิงสาวที่ถูกล้างสมองที่เรียกกันว่าดอลล์ในสังกัดชาโดลู เมื่อเขาพบกับเวก้ากำลังเหยียบย่ำหยุนกับเฟยหลงใต้ฝ่าเท้า เวก้าได้ยื่นข้อเสนอให้เขาเข้าร่วมองค์การชาโดลู แต่พวกเขาก็ปฏิเสธ พร้อมกับเข้าต่อสู้กันอย่างดุเดือด และด้วยความช่วยเหลือของเฟยหลง จึงได้ทำให้พวกเขาได้รับชัยชนะในที่สุด เฟยหลงกล่าวขอบคุณพวกเขา และสองพี่น้องตระกูลลีก็กลับมาปรากฏตัวอีกครั้งในฐานะของนักแสดงภาพยนตร์ของตนเองที่มีชื่อว่า สตรีทคิง 2: สามมังกรอหังการ์ ซึ่งสมกับความปรารถนาของพวกเขาในที่สุด
หยางได้รับการยืนยันแล้วว่าจะมาปรากฏตัวใน"ซูเปอร์สตรีทไฟท์เตอร์ IV: อาเขดอิดิชัน" รวมทั้งในระบบออนไลน์ ซึ่งมีรูปแบบการโจมตีที่พลิกแพลงและต่อเนื่องดังเช่นทุกภาคที่ผ่านมา
นาทีทอง

นาทีทอง คือชื่อรายการเกมโชว์ยุคแรกของสถานีโทรทัศน์สีกองทัพบกช่อง 7 โดยออกอากาศเป็นประจำทุกวันอาทิตย์ ช่วงเวลา 11.30-13.00 น. เริ่มแรกจัดเป็นรายการสด รูปแบบรายการเป็นลักษณะกึ่งวาไรตี้ มีช่วงเกมโชว์ ช่วงการแสดงตลก การแสดงจากศิลปินนักร้อง และนัดพบคนดัง อยู่ในรายการเดียวกัน โดยเฉพาะช่วงเกมโชว์ มีการเปิดโอกาสให้ผู้แข่งขันทางบ้าน ปาลูกดอกติดวงล้อ เพื่อชิงรางวัลแจ็คพอตมูลค่าสูงที่สุดในขณะนั้น โดยแต่ละช่องของวงล้อจะมีขนาดใหญ่เล็กบ้างตามค่างวดของตัวเลข ส่วนช่วงการแสดงตลกมีคณะ "ขายหัวเราะ" ของล้อต๊อกมาร่วมรายการอยู่ระยะหนึ่ง มีพิธีกรและผู้ช่วยพิธีกรรายการหลายคนตามวาระ รายการนี้ยุติการออกอากาศในช่วงปี พ.ศ. 2530 โดยใช้ชื่อรายการครั้งสุดท้ายว่า "นาทีทองประลองยุทธ์" โดยมีบริษัท โอสถสภา เป็นผู้ร่วมเสนอรายการ

รายการได้รับรางวัลเมขลา ปี พ.ศ. 2526 ประเภทผู้ดำเนินรายการบันเทิงดีเด่นฝ่ายหญิง โดย ศันสนีย์ นาคพงศ์
เจมส์ เทียน

เจมส์ เทียน () หรือ เถียน จุ้น () เกิดวันที่ 28 พฤษภาคม ค.ศ. 1942 ซึ่งมาจากมณฑลกวางตุ้ง ประเทศจีน เขาปรากฏในภาพยนตร์เกือบ 70 เรื่อง โดยเป็นภาพยนตร์แอ็คชั่นฮ่องกงเป็นส่วนใหญ่ รวมทั้งรับบทในภาพยนตร์ศิลปะการต่อสู้ป้องกันตัวร่วมกับดาราอย่างบรูซ ลี, เฉินหลง และหง จินเป่า บ่อยครั้งที่เขาเล่นเป็นดาวร้ายหรือรับบทสมทบ แล้วเขาก็ได้ถอนตัวออกจากวงการภาพยนตร์ฮ่องกงในปี ค.ศ. 2000

เจมส์ เทียน เกิดที่เฉาอัน ในมณฑลกวางตุ้ง เขาและครอบครัวได้ย้ายถิ่นฐานมาสู่ฮ่องกงในปี ค.ศ. 1958 แล้วเขาก็ได้เป็นนักเรียนที่ ฟูเช็งโอเปร่าสคูล ในไต้หวัน เช่นเดียวกันกับนักแสดงอย่าง แองเจลา เมา และฟิลิปส์ กวอก

อาชีพการแสดงของเขาเริ่มในปลายยุค 1960 เมื่อเขาได้ร่วมงานกับสตูดิโอชอว์บราเธอร์ ในค.ศ. 1969 เขาได้รับบทสำคัญครั้งแรกในภาพยนตร์เรื่อง จ้าวยุทธจักร (Raw Courage) ซึ่งกำกับโดยหลอเว่ย ภายหลังจากการปรากฏตัวในภาพยนตร์ของชอว์บราเธอร์เป็นจำนวนมากแล้ว เขาก็ย้ายมาอยู่สังกัดโกลเด้นฮาร์เวสท์ และได้รับแสดงในบทของลูกพี่ลูกน้องของเฉาอันที่ บรูซ ลี แสดงในภาพยนตร์เรื่องไอ้หนุ่มซินตึ๊งในค.ศ. 1971 ตามมาด้วยการรับบทในภาพยนตร์ลำดับต่อไปของบรูซ ลี ซึ่งก็คือไอ้หนุ่มซินตึ๊ง ล้างแค้น และมีความตั้งใจที่จะเป็นดาราสมทบในภาพยนตร์ชุดไอ้หนุ่มซินตึ๊ง เกมมังกรด้วยเช่นกัน แต่บทบาทของเขาในภาพยนตร์ดังกล่าวก็ลดลงเนื่องด้วยการเสียชีวิตของบรูซ ลี ในค.ศ. 1973

ในค.ศ. 1976 เขาก็ได้เริ่มงานกับจอห์น วู ในภาพยนตร์เรื่อง หนุ่มแต้จิ๋วถล่มยุทธจักร (Hand of Death) ภาพยนตร์ยังได้เกื้อหนุนความโดดเด่นช่วงแรกให้กับสามนักแสดงดังอย่าง หง จินเป่า, เฉินหลง และหยวนเปียว หนึ่งปีต่อมา เขายังได้ปรากฏตัวในผลงานกำกับแรกของหงจินเป่าเรื่องซานเต๋อนักพรตตีนเหล็ก (The Iron-Fisted Monk) จากนั้น เขายังได้รับบทแสดงร่วมกับสามดาราดังกล่าวในภาพยนตร์โกลเด้นฮาร์เวสท์อีกหลายเรื่อง ซึ่งบ่อยครั้งมักจะเล่นเป็นอันธพาลหรือตัวร้าย เขามีบทบาทร่วมกับเฉินหลงในภาพยนตร์เรื่องไอ้หนุ่มพันมือ 2 (Spiritual Kung Fu) ในค.ศ. 1978, ไอ้หนุ่มหมัดฮา (The Fearless Hyena) กับเฉินหลง สู้ตาย (Dragon Fist) ในค.ศ. 1979 รวมทั้งแสดงร่วมกับหยวนเปียวในภาพยนตร์เรื่องไอ้หนุ่มเหลือขอ (The Prodigal Son) ในค.ศ. 1982, บ้าเบรคหลุด (Rosa) กับกล้าแล้วต้องบ้า (Righting Wrongs) ในค.ศ. 1986 และเขาได้ปรากฏตัวในภาพยนตร์ที่หงจินเป่า นำแสดงอย่างเช่น หินกินเหล็ก (Millionaire's Express) กับหน่วยปฏิบัติการสายฟ้าแลบ (Eastern Condors) ในปีค.ศ. 1986 และฟัดใหญ่คนโคตรเซียน (The Gambling Ghost) ในค.ศ. 1991 เทียนยังมีบทบาทในภาพยนตร์ที่ดาราทั้งสามแสดงในภาพยนตร์เรื่องเดียวกันอย่างเฉินหลง มือปราบจมูกหิน (Winners and Sinners) ในค.ศ. 1983, 7 เพชฌฆาตสัญชาติฮ้อ (My Lucky Stars) ในค.ศ. 1985 และมังกรหนวดทอง (Dragons Forever) ในค.ศ. 1988

ในช่วงปลายอาชีพการแสดงของเขา เทียนได้ปรากฏตัวในภาพยนตร์ที่หลิวเต๋อหัวนำแสดงเรื่อง ตำรวจตัดตำรวจ (Lee Rock) กับตำรวจตัดตำรวจ 2 (Lee Rock 2) ในค.ศ. 1991 และเขาได้รับบทบาทการแสดงในภาพยนตร์เรื่อง How to Meet the Lucky Stars ในค.ศ. 1996 ซึ่งเป็นภาคสุดท้ายของซีรีส์ Lucky Stars ก่อนที่เขาจะอำลาวงการในเวลาต่อมา อย่างไรก็ตาม เขาก็ได้ปรากฏตัวอีกครั้งของการสัมภาษณ์ในภาพยนตร์ชุด Bruce Lee in G.O.D. ในปีค.ศ. 2000
พลรักษ์ รักษาพล

พลรักษ์ รักษาพล อดีตผู้ดำเนินรายการและโปรดิวเซอร์ รายการนปช.ทอล์ค สถานีโทรทัศน์ผ่านดาวเทียมสถานีประชาชน พีเพิ้ลชาแนล และ รายการ มองไทยมองเทศ สถานีโทรทัศน์ผ่านดาวเทียมเอ็มวี บางกอกทูเดย์ MV Bangkok Today และอดีตกองบรรณาธิการหนังสือพิมพ์ไทยเรดนิวส์

พลรักษ์ รักษาพล เกิดเมื่อวันที่ 26 เมษายน พ.ศ. 2523 เป็นชาวกรุงเทพมหานคร จบการศึกษามัธยมศึกษาตอนปลายจากโรงเรียนมัธยมวัดมกุฏกษัตริย์ ปริญญาตรี การศึกษาบัณฑิตมหาวิทยาลัยศรีนครินทรวิโรฒ วิชาเอกเทคโนโลยีสื่อสารการศึกษา คณะศึกษาศาสตร์ วิชาโทศิลปะการแสดง คณะศิลปกรรมศาสตร์ มหาวิทยาลัยศรีนครินทรวิโรฒ หลังสำเร็จการศึกษา ได้เริ่มต้นทำงานในบริษัทเอกชนที่กรุงเทพฯ ทำหน้าที่ตัดต่อละครโทรทัศน์ออกอากาศทางสถานีโทรทัศน์ไทยทีวีสีช่อง 3 ก่อนจะกลับเข้าทำงานในมหาวิทยาลัยศรีนครินทรวิโรฒอีกครั้งในตำแหน่งวิเทศสัมพันธ์และประชาสัมพันธ์ คณะศิลปกรรมศาสตร์ ในยุคที่มี ศาสตราจารย์ ดร.วิรุณ ตั้งเจริญ เป็นคณบดีก่อนจะก้าวสู่ตำแหน่งอธิการบดีของมหาวิทยาลัยในปีถัดมา
รายชื่อตอนในวัยซนคนการ์ตูน (อะนิเมะ)

รายชื่อตอนของอะนิเมะเรื่อง วัยซนคนการ์ตูน

รายชื่อตอนและเพลงปิดของเรื่อง วัยซนคนการ์ตูน ที่ฉายในญี่ปุ่น
ในช่วง 2 ตุลาคม พ.ศ. 2553 - 2 เมษายน พ.ศ. 2554

รายชื่อตอนของอะนิเมะ วัยซนคนการ์ตูน
ทฤษฎีการพยาบาล

ทฤษฎีการพยาบาล () เป็นคำที่สื่อถึงความรู้ด้านการพยาบาลที่ใช้สำหรับการฝึกฝนวิชาการพยาบาล โดยการศึกษาวิชาชีพของเหล่าพยาบาลจะเป็นเรียนวิชาที่เชื่อมโยงต่อกันซึ่งมีการประยุกต์ในการจัดการฝึกฝน ความรู้เหล่านี้อาจจะได้มาจากการศึกษาจากประสบการณ์จริง, จากแหล่งข้อมูลทางการอย่างเช่น จากการวิจัยการพยาบาล หรือจากแหล่งข้อมูลอื่นที่ไม่ใช่การพยาบาล เป็นการยากที่กล่าวถึงทฤษฎีการพยาบาลได้อย่างถูกประเด็นทั้งหมด การพยาบาลอาจเป็นได้หลายความหมายสำหรับแต่ละบุคคล หลายมหาวิทยาลัยมีความเห็นพ้องต้องกันว่าวิชาการพยาบาลเป็นวิทยาศาสตร์ที่เกี่ยวข้องกับผู้คน, สิ่งแวดล้อม และกระบวนการเผาผลาญ โดยอยู่ในวิสัยทัศน์วิชาที่เกี่ยวข้องกับการดูแลสุขภาพ ประเด็นที่น่าสนใจคือ 90 เปอร์เซ็นต์ของทฤษฎีการพยาบาลนี้ ได้เริ่มมีขึ้นในช่วงยี่สิบปีที่ผ่านมานี้ โรงเรียนหลายแห่งสนับสนุนนักเรียนให้เรียนรู้ถึงหลักปรัชญาของการพยาบาลที่มีอยู่ในหลักสูตร ซึ่งบางคนอาจโต้แย้งว่า ทฤษฎีที่มีอยู่มากมายนี้อาจเป็นอันตรายต่อภาคปฏิบัติ และอาจเป็นการทำลายวิสัยทัศน์โดยทั่วไป บุคคลอื่นยังได้กล่าวว่าศาสตร์นี้จัดอยู่ในช่วงแรกเริ่ม และต้องใช้ระยะเวลาอย่างพอเพียงในการเข้าถึงสำหรับความต้องการนำกลยุทธ์ที่ได้รับการรับรองมาใช้จริง

รูปแบบของการพยาบาล เป็นแบบอุดมคติของการพยาบาลในด้านทฤษฎีและแนวคิด ใช้ในการประเมินผล, วางแผน และดำเนินการดูแลผู้ป่วยสำหรับเหล่าพยาบาล นอกจากนี้ ยังช่วยพยาบาลในการดูแลให้เป็นไปอย่างสม่ำเสมอและราบรื่น

ตัวอย่างแนวคิดทฤษฎีการพยาบาลรูปแบบต่างๆ มีดังต่อไปนี้:
สงครามเกียรติยศ มิตรภาพเหนือพรมแดน

สงครามเกียรติยศ มิตรภาพเหนือพรมแดน ชื่อภาษาไทยของภาพยนตร์เกาหลีเรื่อง Joint Security Area (ตัวย่อ: JSA, ฮันกึล: 공동경비구역JSA, ฮันจา: 共同警備區域JSA, ระบบกระทรวงวัฒนธรรมเกาหลี 2000: Gongdong Gyeongbi Guyeok JSA, ระบบแมกคูน-ไรซ์ชาวเออร์: Kongdong Kyŏngbi Kuyŏk JSA) นำแสดงโดย ลี ยองเอ, ซอง กังโฮ, ชิน ฮาคุน กำกับการแสดงโดย ปาร์ค ชานวุก

ในเขตพรมแดนระหว่างเกาหลีเหนือและเกาหลีใต้ที่เรียกว่า DMZ หรือ JSA มีการพบศพทหารเกาหลีเหนือ 2 นายเสียชีวิต และเพื่อสอบสวนหาข้อเท็จจริง ทางการของทั้ง 2 ประเทศได้ส่ง พันตรีหญิง โซฟี อี.จีน (ลี ยองเอ) นายทหารหญิงลูกครึ่งเกาหลี-สวิสเซอร์แลนด์ มาสอบสวน โดยเน้นย้ำว่าต้องให้เป็นกลางอย่างแท้จริง แต่ทั้ง 2 ประเทศให้ข้อมูลพาดพิงกัน เมื่อเธอสืบจนพบความจริงบางอย่าง ซึ่งทำให้นายทหารที่เกี่ยวข้องต้องฆ่าตัวตาย และเมื่อยิ่งสืบสาวราวเรื่องเท่าไหร่ ก็พบเรื่องความราวมิตรภาพของคนจาก 2 สัญชาติที่ลึก ๆ แล้วเขาก็คือพี่น้องร่วมชาติกันมาก่อน

Joint Security Area เป็นภาพยนตร์แอ๊คชั่นสัญชาติเกาหลี ที่ออกฉายในปี ค.ศ. 2000 ที่ว่าด้วยประเด็นเรื่องการรวมชาติของเกาหลีเหนือและเกาหลีใต้ ที่เป็นประเด็นที่ถูกพูดถึงและอ่อนไหวอย่างมากในปัจจุบัน

เมื่อภาพยนตร์ออกฉายได้รับความสำเร็จอย่างดียิ่ง ทั้งรายได้และคำวิจารณ์ โดยสามารถทำรายได้ได้เป็นอันดับหนึ่งของประเทศ โดยสามารถทำได้เหนือกว่า "Shiri" ซึ่งเป็นภาพยนตร์แอ๊คชั่นเช่นกันเมื่อปี ค.ศ. 1999 และได้รับรางวัลต่าง ๆ มากมาย อาทิ ภาพยนตร์ยอดเยี่ยม Blue Dragon Film Awards 2000, ภาพยนตร์ยอดเยี่ยม Grand Bell Awards 2001 และได้รับการเสนอชื่อชิงรางวัลภาพยนตร์ยอดเยี่ยมในเทศกาลภาพยนตร์เบอร์ลิน ในปี ค.ศ. 2001 อีกด้วย

ได้รับการวิจารณ์ว่า ตอนท้ายเรื่องจบลงอย่างหักมุม แต่เป็นการหักมุมที่สะเทือนอารมณ์ เรียกน้ำตา โดยที่ภาพยนตร์ใช้วิธีการเล่าเรื่องในแบบค่อย ๆเปิดเผยประเด็นปมสำคัญของเรื่อง ซึ่งได้ดีมาก ๆ รวมทั้งยังสอดแทรกเรื่องความเป็นพี่น้องร่วมชาติระหว่างชาวเกาหลีเหนือและชาวเกาหลีใต้ได้อย่างน่าสนใจ

ในเว็บไซต์IMDbได้ให้คะแนนภาพยนตร์เรื่องนี้ไป 7.8 ดาวซึ่งนับว่ามากกว่า "Shiri" เสียอีก ("Shiri" ได้ไป 6.6 ดาว)

สำหรับในประเทศไทย ภาพยนตร์เรื่องนี้ไม่ได้เข้าฉายในโรงภาพยนตร์ทั่วไป แต่มีการออกจำหน่ายเป็นวีซีดีและดีวีดีแทน
คัคกิ่งรักส์ คิคคิคสะระณัง

คัคกิ่งรักส์ คิคคิคสะระณัง ชื่อเดิม พิมพ์อักษิพร วินโกมินทร์ เกิดเมื่อวันที่ 24 มิถุนายน พ.ศ. 2525 เป็นนักแสดงชาวไทย สังกัดสถานีโทรทัศน์ไทยทีวีสีช่อง 3

คัคกิ่งรักส์ คิคคิคสะระณัง เกิดเมื่อวันที่ 24 มิถุนายน พ.ศ. 2525 เป็นนักแสดงสังกัดช่อง 3 ในกลุ่มพาวเวอร์ทรี จบการศึกษาระดับปริญญาตรี จากคณะบริหารธุรกิจ สาขาการตลาด มหาวิทยาลัยเทคโนโลยีราชมงคลกรุงเทพ วิทยาเขตบพิตรพิมุข มหาเมฆ

เมจิเริ่มเข้าสู่วงการบันเทิงจากการการประกวดเวทีสาวหน้าใส จากนั้นก็ได้เล่นหนังแผ่นอันเป็นที่ฮือฮาเรื่อง "เนื้อหุ้มเหล็ก" ของผู้กำกับทรนง ศรีเชื้อ เจ้าพ่อหนังแผ่นอีโรติก โดยใช้ชื่อ "มนต์ฟ้า มินตรา" เนื่องจากโชว์เต้านม อีกทั้งบางภาพเหมือนถ่ายหนังสือโป๊ ก่อนหน้านั้นยังได้เล่นภาพยนตร์เรื่อง "สุริยะฆาต" ใช้ชื่อว่า "พรศิริ วินทร์โกมินทร์"

| rowspan = "1" | 2545
วันรวี รุ่งแสง

วันรวี รุ่งแสง เป็นนามปากกาของกวีและนักเขียนที่มีผลงานมากมาย วันรวี รุ่งแสง เกิดเมื่อวันที่ 26 มิถุนายน 2505 ที่ อ.ประจันตคาม จ.ปราจีนบุรี เริ่มเป็นที่รู้จักเมื่อเขียนบทกวีและเรื่องสั้นในนิตยสารสตรีสาร จนได้รางวัลวรรณกรรมสาวหนุ่มของสตรีสารและสมาคมภาษาและหนังสือ เรียนจบปริญญาตรีที่คณะอักษรศาสตร์ มหาวิทยาลัยศิลปากร เมื่อปี 2526 และจบปริญญาโทที่คณะศิลปศาสตร์ มหาวิทยาลัยธรรมศาสตร์ เมื่อปี 2532 เขียนบทกวีมากว่า 30 ปี มีผลงานต่อเนื่องในหนังสือมติชนสุดสัปดาห์ ปัจจุบันเป็นนักเขียนอิสระ
ธาราหิมาลัย

ธาราหิมาลัย เป็นหนังสือนิยายเล่มแรกในซีรีส์ชุดบ้านไร่ปลายฝัน ประพันธ์โดย ณารา พิมพ์ครั้งแรกเมื่อเดือนมีนาคม พ.ศ. 2552 โดยสำนักพิมพ์พิมพ์คำ ต่อมาได้ถูกนำไปสร้างเป็นละครโทรทัศน์ทางช่อง 3 พ.ศ. 2553 ในชุด 4 หัวใจแห่งขุนเขา

แพทย์หญิงทิพย์ธารา อดิศวร หรือ น้ำ ลูกสาวคนเล็กของตระกูลอดิศวร น้องสาวคนสุดท้องในบรรดาพี่น้องแฝดสี่ คือ "ปฐพี (ดิน)", "วายุภัค (ลม)" และ"อัคนี (ไฟ)" ถูกพี่ชายทั้ง 3 กีดกันไม่ให้มีคู่ครอง แต่โชคชะตาได้พัดพาให้เธอได้พบกับคนไข้หนุ่มที่ถูกทำร้าย เพราะความสงสารเธอจึงให้เขาไปทำงานในไร่ของพี่ชายคนเล็ก ความรักของทั้งสองจึงก่อตัวขึ้นอย่างเงียบๆโดยพี่ชายจอมหวงน้องสาวไม่ระแคะระคาย

แต่ความลับไม่มีในโลก เมื่อความจริงถูกเปิดเผยว่า ภูวเนศ คนไข้ที่เธอรักษานั้นกลับกลายเป็น"เจ้าชายแห่งปารวัตร" ทำให้อุปสรรคที่คิดว่าเขาเป็นเพียงคนไข้ที่ความจำเสื่อมกลับเป็นเรื่องใหญ่ไปถนัดใจ หญิงสาวชาวต่างชาติอย่างทิพย์ธาราจะสามารถแหวกม่านประเพณีของปารวัตรได้อย่างไร
ดวงใจอัคนี

ดวงใจอัคนี เป็นนวนิยายเล่มที่สองในซีรีส์ชุดบ้านไร่ปลายฝัน ประพันธ์โดย ซ่อนกลิ่น พิมพ์ครั้งแรกเมื่อเดือนมีนาคม พ.ศ. 2552 โดยสำนักพิมพ์พิมพ์คำ ต่อมาได้ถูกนำไปสร้างเป็นละครโทรทัศน์ทางช่อง 3 พ.ศ. 2553 ในชุด 4 หัวใจแห่งขุนเขา

อัคนี หรือ ไฟ เป็นคู่แค้นกับอัจจิมา หรือ จี๊ดมาตั้งแต่เยาว์วัย เพราะความบาดหมางที่ถ่ายทอดจากรุ่นพ่อสู่รุ่นลูก ต่อมาทั้งคู่ต้องมาบริหารฟาร์มโคนมของตระกูลและมีการปะทะคารมอยู่เนืองๆ แต่ภายใต้ท่าทีอันแข็งกร้าวนั้นซ่อนความห่วงใยซึ่งกันและกันไว้

แต่แล้วอุปสรรคต่างๆนำพาให้ทั้งคู่ได้เผยความรู้สึกดีๆต่อกัน ปัญหาติดอยู่ที่พ่อของฝ่ายหญิงไม่ยอมละทิฐิยอมรับว่าที่ลูกเขยคนนี้ อัคนีจะทำเช่นไรเพื่อให้ได้ดวงใจของหญิงอันเป็นที่รักมาครอบครอง
ปฐพีเล่ห์รัก

ปฐพีเล่ห์รัก เป็นนวนิยายเล่มที่สามในซีรีส์ชุดบ้านไร่ปลายฝัน ประพันธ์โดย ร่มแก้ว พิมพ์ครั้งแรกเมื่อเดือนมีนาคม พ.ศ. 2552 โดยสำนักพิมพ์พิมพ์คำ ต่อมาได้ถูกนำไปสร้างเป็นละครโทรทัศน์ทางช่อง 3 พ.ศ. 2553 ในชุด 4 หัวใจแห่งขุนเขา

เฌอเอม หรือ ชะเอม สาวเจ้าเล่ห์วางแผนมาสร้างความโกลาหลตามภารกิจที่หมายให้สำเร็จในธารารินทร์รีสอร์ต ของ ปฐพี หรือ ดิน หนุ่มเจ้าแผนการ ทั้งๆที่เธอวางแผนอย่างแทบเป็นแทบตาย แต่หารู้ไม่ว่าเขามีความสุขที่ได้จับตาดูว่าเธอจะมาป่วนรีสอร์ตอย่างไร จากคอยจับผิดจนการเป็นความเคยชิน และก่อตัวเป็นความรัก เมื่อชายหนุ่มเจ้าแผนการเจอกับหญิงสาวเจ้าเล่ห์ จะเกิดอะไรขึ้น
อุบัติเหตุเหมืองในโกเปียโป พ.ศ. 2553

อุบัติเหตุเหมืองในโกเปียโป พ.ศ. 2553 เป็นอุบัติเหตุที่เกิดขึ้นเมื่อวันที่ 5 สิงหาคม พ.ศ. 2553 ในเหมืองทองและทองแดง ชื่อว่าซันโคเซ () ใกล้กับเมืองโกเปียโป ประเทศชิลี เหมือดังกล่าวถล่ม ทำให้ชาย 33 คนติดอยู่ในเหมืองใต้ดินด้านล่าง คนงานเหมืองใช้ชีวิตอยู่ข้างใต้นาน 69 วัน ในการช่วยเหลือคนงานเหมืองครั้งนั้น มีคนไทยสองคนที่ได้ไปร่วมช่วยชีวิตคนงานเหมืองด้วย เขาคือ วชิรพงษ์ นาสารีย์ และสมพงษ์ พงกันยา

เหมืองซันโคเซ อยู่ทางเหนือของเมืองโกเปียโปราว 45 กิโลเมตร ทางตอนเหนือของประเทศชิลี คนงานเหมืองติดอยู่ลึกลงไป 700 เมตร และห่างจากทางเข้าหลักที่คดเคี้ยวราว 5 กิโลเมตร จากทางเข้าเหมือง ประวัติของเหมืองนี้ที่ไม่มั่นคง ซึ่งเคยมีอุบัติเหตุมาก่อนหน้านี้หลายครั้ง รวมถึงมีผู้เสียชีวิต 1 คน ก่อนหน้านี้

การช่วยเหลือชีวิตคนงานเหมืองคนแรกเมื่อวันอังคารที่ 12 ตุลาคม พ.ศ. 2553 เวลา 23:55 น. ตามเวลาท้องถิ่น ผู้ขึ้นมาคนแรกคือ โฟลเรนเซียว อาบาโลส () ด้วยการใช้แคปซูล ถึงบนพื้นดินในเวลา 16 นาทีต่อมาเมื่อวันที่ 13 ตุลาคม พ.ศ. 2553 เวลา 00:11 ตามเวลาท้องถิ่น จนช่วยเหลือชีวิตคนงานเหมืองทั้ง 33 คน ครบเมื่อวันที่ 13 ตุลาคม พ.ศ. 2553 เวลา 21:55 น. ตามเวลาท้องถิ่น มีหนึ่งคนที่ปอดบวม ส่วนคนอื่นมีติดเชื้อเกี่ยวกับฟันและมีปัญหาเกี่ยวกับกระจกตา
วายุภัคมนตรา

วายุภัคมนตรา เป็นนวนิยายเล่มที่สี่และเป็นเล่มสุดท้ายในซีรีส์ชุดบ้านไร่ปลายฝัน ประพันธ์โดย แพรณัฐ พิมพ์ครั้งแรกเมื่อเดือนมีนาคม พ.ศ. 2552 โดยสำนักพิมพ์พิมพ์คำ ต่อมาได้ถูกนำไปสร้างเป็นละครโทรทัศน์ทางช่อง 3 พ.ศ. 2553 ในชุด 4 หัวใจแห่งขุนเขา

ทิชากร หรือ กะทิ นักเขียนนิยายโรมานซ์เจ้าของนามปากกา "ฮัมมิ่งเบิร์ด" ตัดสินใจไปหาข้อมูลสำหรับนิยายเรื่องใหม่ที่ไร่องุ่นสายลมของ วายุภัค หรือ ลม เพลย์บอยหนุ่มเจ้าสำอาง แถมการพบกันครั้งแรกของทั้งสองยังเป็นการพบกันที่ไม่โสภาเท่าไรนัก

ขณะที่ทิชากรพยายามช่วยวายุภัคในความคิดของเธอ วายุภัคกลับมองว่าทิชากรคือ ยัยจอมจุ้น เพ้อเจ้อ แต่ไม่รู้ว่าตั้งแต่เมื่อไรที่เขารู้สึกว่าสาวช่างฝันคนนี้เข้ามาจุ้นจ้านอยู่ในหัวใจจนไม่สามารถปล่อยออกไปได้ เป็นไปได้ไหม ถ้าสายลมที่พัดไปเรื่อยๆจะหยุดพัดที่ใต้ปีกของนกน้อยตัวนี้
ภาวะต่อมไทรอยด์ทำงานมากเกิน

อาการไฮเปอร์ไทรอยด์ () คือสภาวะที่ต่อมไทรอยด์สร้างฮอร์โมนออกมาเกินปกติ ซึ่งมักมีอาการนอนไม่หลับ อารมณ์แปรปรวน ตาโปน กล้ามเนื้ออ่อนแรง มือสั่น ใจสั่น เหนื่อยหรือร้อนง่าย น้ำหนักลดแม้ว่าจะสามารถรับประทานอาหารได้อย่างเป็นปกติก็ตาม อาการเป็นพิษที่เกิดจากต่อมไทรอยด์นี้ เกิดจากการที่ฮอร์โมนที่ต่อมไทรอยด์สร้างขึ้นมีมากกว่าปกติและหลั่งเข้าสู่กระแสโลหิต ซึ่งได้เกิดการออกฤทธิ์กระตุ้นให้อวัยวะต่างๆทำงานหนักขึ้น โรคดังกล่าวมักเกิดจากปัจจัยทางพันธุกรรม และมักพบในเพศหญิงมากกว่าเพศชาย

ไฮเปอร์ไทรอยด์มีอาการแสดงที่สำคัญดังต่อไปนี้:

การรักษาอาการไฮเปอร์ไทรอยด์มีหลายวิธี โดยแพทย์จะพิจารณาจาก อายุ สภาพของผู้ป่วย ชนิดของคอพอกเป็นพิษและความรุนแรงของโรค ซึ่งรักษาได้โดยการทานยาที่มีฤทธิ์ในการระงับฮอร์โมน การผ่าตัดต่อมไทรอยด์ การกินสารไอโอดีนชนิดปล่อยสารกัมมันตภาพรังสีเพื่อทำลายต่อมไทรอยด์ ซึ่งเรียกกันในวงการว่าการดื่มน้ำแร่ โดยแพทย์จะเป็นผู้พิจารณาเลือกการรักษาในรูปแบบที่เหมาะสมกับผู้ป่วยแต่ละราย
บ้านไร่ปลายฝัน

บ้านไร่ปลายฝัน เป็นชุดนวนิยายรัก ประพันธ์โดย ณารา ซ่อนกลิ่น ร่มแก้ว และแพรณัฐ ประกอบไปด้วยหนังสือ 4 เล่ม คือ ธาราหิมาลัย ดวงใจอัคนี ปฐพีเล่ห์รัก และ วายุภัคมนตรา ตีพิมพ์ครั้งแรกเมื่อเดือนมีนาคม พ.ศ. 2552 โดยสำนักพิมพ์พิมพ์คำ

เป็นเรื่องราวเกี่ยวข้องกับฝาแฝดสี่คน คือ ปฐพี วายุภัค อัคนี และทิพย์ธารา ซึ่งแต่คนมีอุปนิสัยตรงกับชื่อตัวละคร หนังสือแต่ละเล่มมีแฝดสี่คนนี้เป็นตัวละครหลักในนวนิยาย

นวนิยายชุด บ้านไร่ปลายฝัน ได้ถูกนำไปสร้างเป็นละครโทรทัศน์ ทางสถานีวิทยุโทรทัศน์ไทยทีวีสีช่อง 3 ในปี พ.ศ. 2553 โดยตั้งชื่อว่า ละครชุด"4 หัวใจแห่งขุนเขา"เพื่อเป็นการฉลองครบรอบ 40 ปี สถานีวิทยุโทรทัศน์ไทยทีวีสีช่อง 3 ประกอบด้วย ธาราหิมาลัย ดวงใจอัคนี ปฐพีเล่ห์รัก และ วายุภัคมนตรา จะออกอากาศทุกวันศุกร์ เสาร์ อาทิตย์ เริ่ม 16 ตุลาคม พ.ศ. 2553 ทางสถานีวิทยุโทรทัศน์ไทยทีวีสีช่อง 3

โครงการบ้านไร่ปลายฝันเกิดขึ้นโดยใช้พล็อตเรื่องเป็นหนึ่งเดียวกัน และสมมุติตัวละครขึ้นมา 1 ครอบครัว เป็นพี่น้อง 4 คน จากนั้นแบ่งให้นักเขียน 4 คน ไปคิดเรื่องราวและเขียนตามที่ตัวเองถนัด และถ่ายทอดออกมาเป็นนวนิยาย บ้านไร่ปลายฝันจึงเป็นนวนิยายภาคต่อ แนวโรแมนติกคอมเมดี้หลากรสในแบบกาลเวลาปัจจุบัน ที่บอกเล่าเรื่องราวจากภาพเดียวกันแต่คนละมุม

ณาราเป็นผู้เริ่มพล็อตเรื่องโดยได้ดูสารคดีชีวิตของแฝด 4 คน ซึ่งเป็นเรื่องของคุณพ่อที่เป็นผู้อำนวยการโรงพยาบาลแห่งหนึ่งในสหรัฐอเมริกา เขาและภรรยาประสบปัญหาการมีลูกยากจึงต้องไปหวังพึ่งทางด้านวิวัฒนาการทางวิทยาศาสตร์ ซึ่งสิ่งนี้เองที่ทำให้พวกเขาได้ลูกแฝด 4 คน เป็นผู้ชาย 3 คน ผู้หญิง 1 คน ซึ่งลูกสาวคนนี้จะคอยควบคุมพี่ชายทั้ง 3 คนได้ ซึ่งทำให้ได้พลอตตัวละครขึ้นมา ส่วนซ่อนกลิ่นเป็นผู้คิดบทสรุปตอนจบ

ณาราตั้งใจจะเขียนเรื่องของ"น้ำ" แฝดสาวคนสุดท้องตั้งแต่แรก ส่วนซ่อนกลิ่นเห็นว่า"ไฟ" น่าจะเข้าทางกว่า ก็เลยขอตัวละครนี้มาเขียน และแพรณัฐก็ได้ "ลม"ไป ที่เหลือคือเรื่องของ "ดิน" จึงตกเป็นเรื่องของร่มแก้วซึ่งไม่ได้อยู่ในงานวันนั้นด้วย

จากนั้นต่างคนต่างก็ไปคิดพล็อตมาแล้วก็มาประชุมร่วมกันทั้งนัดเจอกัน จนได้ไปเที่ยวฟาร์มร่วมกันแล้วก็กลับมาเขียนกันจนออกมาเป็นนวนิยายชุด "บ้านไร่ปลายฝัน"
ประตูดวง

ประตูดวง คือชื่อรายการเกมโชว์ยุคแรกของสถานีโทรทัศน์สีกองทัพบกช่อง 7 โดยออกอากาศเป็นประจำทุกวันอาทิตย์ ช่วงเวลา 16.30-17.30 น. เริ่มแรกจัดเป็นรายการสด รูปแบบรายการเป็นลักษณะกึ่งวาไรตี้ มีช่วงต่างๆ คล้ายกับรายการนาทีทอง แต่ต่างกันตรงที่ช่วงเกมโชว์ เป็นช่วงที่ผู้แข่งขันทางบ้านมาร่วมทายว่าดารารับเชิญหลังประตูคือใคร โดยจะรับข้อมูลต่างๆ ของดาราปริศนา ถ้าทายได้ถูกต้องโดยใช้คำใบ้น้อยที่สุดจะได้คะแนนมาก และผ่านเข้ารอบสุดท้าย โดยการเลือกประตูดวง ซึ่งข้างหลังของแต่ละประตูจะมีของรางวัลแตกต่างกันไป หากผู้ชนะเลือกประตูบานหนึ่งแล้วโดนของแปลกประหลาดจะได้รับรางวัลจำนวนน้อย โดยของรางวัลสูงสุดประจำรายการเป็นเงินสดมูลค่าสูงสุด และเปลี่ยนเป็นรถเก๋งในยุคหลัง ส่วนช่วงการแสดงตลก มีคณะ "เด่น เด๋อ เทพ" มาร่วมรายการอยู่ระยะหนึ่ง ก่อนที่ เด๋อ ดอกสะเดา เข้ามาเป็นผู้ช่วยพิธีกร โดยรายการนี้มีพิธีกรและผู้ช่วยพิธีกรหลายคนตามวาระ และยุติการออกอากาศในช่วงปี พ.ศ. 2530 โดยใช้ชื่อรายการครั้งสุดท้ายว่า "ประตูดวงหัวใจสีแดง" ซึ่งมีช่วง แผ่นแตก ที่มีดารารับเชิญมาร้องเพลงเลียนแบบนักร้องต้นแบบ
ซีซันออฟเลิฟ

ซีซันออฟเลิฟ () เป็นซิงเกิลที่ 26 ของไม คุรากิ ออกจำหน่ายวันที่ 14 กุมภาพันธ์ พ.ศ. 2550 
ซีซันออฟเลิฟ เป็นซิงเกิลลำดับที่ 26 ของไม คุรากิ ออกจำหน่ายวันที่ 14 กุมภาพันธ์ พ.ศ. 2550 เป็นซิงเกิ้ลสุดท้ายที่ออกจำหน่ายโดยค่ายกิซ่า สตูดิโอ และเป็นซิงเกิ้ลที่ได้รับเลือกให้เป็นเพลงแห่งความรักปี 2007 ร่วมกับซิงเกิ้ลชิโรอิยูคิ ในรายการพิค อัพมีรหัสซีดี คือ GZCA - 7087 ใน PV มีการใช้ภาษามือในช่วง 2:00 - 2:18

ซิงเกิ้ลนี้เปิดตัวที่อันดับ 6 บนโอริคอนซาร์ดเปิดตัวที่ยอดขาย 20,340 ชุด อยู่ในซาร์ด 6 สัปดาห์ ยอดขายรวม 30,597 ชุด
เมตตาธรรม

เมตตาธรรม เป็นเพลงไทยเพื่อการกุศลที่เริ่มขึ้นในปี พ.ศ. 2528 แต่งคำร้องและทำนองโดย ชลธี ธารทอง เรียบเรียงเสียงประสานโดย ประยงค์ ชื่นเย็น โดยรวบรวมศิลปินนักร้องจากทุกค่ายทุกแนวเพลงกว่าร้อยชีวิตมาร่วมกันร้องเพลง เพื่อหารายได้สมทบ "กองทุนเพื่อเด็กไทย" โดยเป็นการทำงานร่วมกันระหว่าง สมาคมดนตรีแห่งประเทศไทย สมาคมนักแต่งเพลงแห่งประเทศไทย และ สมาคมพ่อค้าเทป-แผ่นเสียงไทย

เพลง เมตตาธรรม เกิดขึ้นมาสอดรับกับกระแสศิลปินจากโลกตะวันตกที่มีเพลง "We Are The World" : U.S.A. for Africa จนทำให้ศิลปินนักร้องทั่วโลกมีความตื่นตัวในการทำกิจกรรมช่วยเหลือสังคม แม้กระทั่งประเทศไทยเองก็ยังประสบปัญหาความอดอยากของชาวบ้านในถิ่นทุรกันดาร โดยทางสมาคมนักดนตรีแห่งประเทศไทย มีความเห็นชอบให้ครูชลธีเป็นผู้แต่งเพลง ครูชลธีจึงใช้เวลาเป็นเดือนในการเก็บข้อมูลและแรงบันดาลใจจากทั่วประเทศ เพื่อนำมาแต่งเป็นบทเพลง และทำการบันทึกเสียงในที่สุด โดยได้รับความร่วมมือจากศิลปิน นักร้อง นักดนตรี และนักเรียบเรียงเสียงประสานชื่อดังหลายท่านมาร่วมประสานงาน จนเป็นผลงานเพลงแห่งประวัติศาสตร์และความสามัคคีของเหล่าศิลปินไทย

โดยรายได้จากการจำหน่ายเทปอัลบั้มชุด "เมตตาธรรม" จะนำไปสมทบกองทุนเพื่อเด็กไทย ให้แก่เด็กทั่วประเทศที่มีฐานะยากจน ซึ่งในอัลบั้มชุดดังกล่าวมีจำนวน 15 เพลง ทั้งเพลงที่แต่งขึ้นใหม่โดยเฉพาะ และเพลงเก่าที่มีเนื้อหาสร้างสรรค์ จากผลงานของครูเพลงลูกทุ่ง ลูกกรุง และสตริง โดยนำมาทำดนตรีใหม่ให้เข้ากับระบบการบันทึกเสียงตามยุคสมัย
ตำบลน้ำมวบ

ตำบลน้ำมวบ เป็นตำบลหนึ่งในอำเภอเวียงสา จังหวัดน่าน ตั้งอยู่ทางทิศตะวันออกเฉียงใต้ของตัวอำเภอแบ่งการปกครองออกเป็น 8 หมู่บ้าน ได้แก่

แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลน้ำมวบ มีพื้นที่ครอบคลุมตำบลน้ำมวบ และตำบลส้านนาหนองใหม่ทั้งหมด

ศาลเจ้าพ่อช้างงาแดง
กาลครั้งหนึ่ง ในป่าบนดอยปูล้น (ปัจจุบันอยู่ขุนน้ำพราง ตำบลน้ำพาง อำเภอแม่จริม จังหวัดน่าน ) ได้มีพญาขอมตนหนึ่ง มีชื่อว่าเจ้าพญาขอมหลวง ได้ปกครองอยู่ และมีบุตร ๑ คน คือเจ้าพ่อช้างงาแดง พอเติบโต ขึ้นมาเจ้าพ่อช้างงาแดง ได้แต่งงานกับนางบัวเขียว อยู่ขุนน้ำมวบทางทิศเหนือ (น้ำมวบเหนือ) และได้พากันมาอยู่กับเจ้าพญาขอมหลวง จนมีบุตร ๑ คน ชื่อเจ้าคำแดง ต่อมาเห็นว่า เจ้าพ่อช้างงาแดง สามารถปกครองลูกค้าหลาน และบริวารต่างๆ ได้ดี เจ้าพญาขอมหลวงจึงได้ยกทรัพย์สมบัติพร้อมเขตปกครองและบริวารทั้งหมดให้ เจ้าพ่อช้างงาแดงและเจ้าคำแดงปกครองต่อไป
เรือธิดาแดนทอง จัดอยู่ในประเภทเรือใหญ่ 55 ฝีพาย ขุดเมื่อปี พ.ศ. 2553 โดยนายช่างสุวรรณ ฤทธิโสม (ช่างดำ) จากอำเภอหลังสวน จังหวัดชุมพร ระยะเวลาในการขุดประมาณ 20 วัน ในวงเงินว่าจ้าง 150,000 บาท

http://www.nammuab.com
http://www.facebook.com/nammuab/
ตำบลส้าน

ตำบลส้าน เป็นตำบลหนึ่งในอำเภอเวียงสา จังหวัดน่าน ตั้งอยู่บนฝั่งซ้ายแม่น้ำน่านทางทิศใต้ของตัวอำเภอแบ่งการปกครองออกเป็น 10 หมู่บ้าน ได้แก่

แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลส้าน มีพื้นที่ครอบคลุมตำบลส้านทั้งหมด
ตำบลอ่ายนาไลย

ตำบลอ่ายนาไลย เป็นตำบลหนึ่งในอำเภอเวียงสา จังหวัดน่าน ตั้งอยู่ทางทิศตะวันตกของตัวอำเภอแบ่งการปกครองออกเป็น 11 หมู่บ้าน ได้แก่

แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลอ่ายนาไลย มีพื้นที่ครอบคลุมตำบลอ่ายนาไลยทั้งหมด
จาง เว่ย์เจี้ยน

จาง เว่ย์เจี้ยน หรือ ดิกกี้ เฉิง () เกิดเมื่อวันที่ 8 กุมภาพันธ์ พ.ศ. 2508 เป็นนักแสดงและนักร้องชาวฮ่องกง นับถือศาสนาคริสต์นิกายโรมีนคาธอลิกแต่งงานกับจางเชี่ยนที่ประเทศฟิลิปปินส์ ทั้งคู่มีลูกแล้ว
มาฬิศร์ เชยโสภณ

มาฬิศร์ เชยโสภณ (ชื่อเล่น: หนึ่ง) นักแสดงช่องเจ็ดสี ที่มีบทบาทโดยเฉพาะละครพื้นบ้าน เช่น ขวานฟ้าหน้าดำ, พันหนึ่งราตรี, มโหสถชาดก, หลวิชัย คาวี ดาบเจ็ดสีมณีเจ็ดแสง สี่ยอดกุมาร ฯลฯ หลังจากโดนแบนงานทางการแสดงเนื่องจากมีปัญหาเกี่ยวกับยาเสพติด และทำงานเบื้องหลังมาตลอด โดยเฉพาะในเรื่องของบท และได้ผันตัวเองเป็นนักเขียนในพ็อกเก็ตบุ๊ก ""เรียนรู้เรื่องร้าย"" โดยปัจจุบันเขากลับมารับงานเบื้องหน้าดั่งเช่นเคย ผลงานช่วงหลังก็เช่น ละครทางทีวีจ๊ะทิงจา เรื่อง เปรตวัดสุทัศน์(2555) ละครพื้นบ้านเรื่อง จันทรสุริยะคาธ (2556)